32012D0489
L 231/13
SLUŽBENI LIST EUROPSKE UNIJE
24.08.2012.
PROVEDBENA ODLUKA KOMISIJE
od 24. kolovoza 2012.
o izmjeni Odluke 2007/453/EZ s obzirom na GSE status Austrije, Belgije, Brazila, Kolumbije, Hrvatske i Nikaragve
(priopćena pod brojem dokumenta C(2012) 5860)
(Tekst značajan za EGP)
(2012/489/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Europskog parlamenta i Vijeća (EZ) br. 999/2001 od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1), a posebno treći podstavak njezinog članka 5. stavka 2.,
budući da:
(1)
Uredba (EZ) br. 999/2001 utvrđuje pravila za sprečavanje, kontrolu i iskorjenjivanje transmisivnih spongiformnih encefalopatija (TSE-ova) kod životinja. Stoga treba odrediti status država članica ili trećih zemalja ili njihovih regija („zemlje ili regije”) vezano uz goveđu spongiformnu encefalopatiju (GSE) klasifikacijom u jednu od tri kategorije, ovisno o riziku od GSE-a, tj. zanemariv GSE rizik, kontrolirani GSE rizik i neutvrđeni GSE rizik.
(2)
U Prilogu Odluci Komisije 2007/453/EZ od 29. lipnja 2007. o utvrđivanju GSE statusa država članica ili trećih zemalja ili njihovih regija na temelju rizika od GSE-a (2), navodi popis zemalja ili regija u skladu s njihovim statusom rizika od GSE-a.
(3)
Svjetska organizacija za zdravlje životinja (OIE) igra vodeću ulogu u klasifikaciji zemalja ili regija prema njihovom riziku od GSE-a. Popis u Prilogu Odluci 2007/453/EZ uzima u obzir Rezoluciju br. 17 - Priznavanje statusa rizika države u odnosu na goveđu spongiformnu encefalopatiju - koju je usvojila OIE u svibnju 2011. vezano uz GSE status država članica i trećih zemalja.
(4)
U svibnju 2012. OIE je usvojio Rezoluciju br. 16 - Priznavanje statusa rizika država članica u odnosu na goveđu spongiformnu encefalopatiju. Ta Rezolucija priznaje Austriju, Belgiju, Brazil i Kolumbiju kao zemlje sa zanemarivim rizikom od GSE-a, a Hrvatsku i Nikaragvu kao zemlje s kontroliranim rizikom od GSE-a. Popis u Prilogu Odluci 2007/453/EZ stoga treba izmijeniti kako bi se uskladio s tom Rezolucijom u odnosu na te države članice i treće zemlje.
(5)
Odluku 2007/453/EZ stoga treba izmijeniti.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog Odluci 2007/453/EZ zamjenjuje se tekstom u Prilogu ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 24. kolovoza 2012.